Henny Moan

Henny Elisabeth Moan (1936–2024) var en norsk skuespiller. Hun var fra 1950-årene en av norsk films og teaters fremste kvinnelige skuespillere.

Hun debuterte ved Det Norske Teatret i 1955 og slo gjennom med roller i de klassiske filmene Ni liv (1957) og De dødes tjern (1958). Hun hadde sentrale kvinneroller på Nationaltheatret, Fjernsynsteatret og Oslo Nye Teater. Hun ble kjent for et bredt publikum for sine mange tolkninger av Henrik Ibsens kvinneroller for Fjernsynsteatret i 1960- og 1970-årene: «Rebekka West» i Rosmersholm (1966), «Irene» i Når vi døde vågner (1973) og «Helene Alving» i Gengangere (1978). Hun spilte Edvarda i NRKs TV-serie Benoni & Rosa (1975). Hun var gift med André Bjerke og samboer med Ole Paus.

 Bakgrunn og utdannelse 
Henny Moan ble født 22. februar 1936 i Talvik i Alta. Hun vokste opp i Narvik og Gratangen; oppveksten var preget av andre verdenskrig. Som 17-åring ble hun tatt opp i det første kullet ved Statens teaterskole i 1953.

Moan døde 8. september 2024 og ble bisatt fra Kristensamfunnet i Oslo (Mikaelkirken) 13. september samme år.Et siste farvel – skuespillerlegenden Henny Moan bisettes i dag

 Karriere 
Hun debuterte i Federico García Lorcas skuespill Yerma ved Det norske teatret i 1955. Samme året medvirket hun i Arne Skouens Barn av solen som var hennes debutfilm. Samarbeidet med Skouen fortsatte med filmen Ni liv, en film som ble Oscar-nominert i klassen for beste utenlandske film.85 års omtale i Aftenposten 22. februar 2021 Deretter fulgte en av norsk films klassikere De dødes tjern.

Hun var ansatt ved Det Nye Teater, Fjernsynsteatret, Nationaltheatret, Oslo Nye Teater og Det Norske Teatret i 1978. Moan tolket mange store kvinneroller som Jeanne d’Arc, Kameliadamen, Frøken Julie og flere av Henrik Ibsens  kvinneroller. Hun fremstilte den skarpsindige og bestemte Leda i science-fiction-serien Blindpassasjer fra 1978. Hennes siste rolle var i Ad Astra i januar 2007–mai 2008; dette var avskjedsforestillingen hennes på Det Norske Teatret.

11. august 1988 var hun medgrunnlegger av Hamsun-Selskapet der hun også  var styremedlem i flere år, 

Moan representerte Arbeiderpartiet i Bærum kommunestyre 1972–1975.

 Familie 
Under innspillingen av De dødes tjern traff hun dikteren André Bjerke som hun var gift med fra 1959 til 1972 og fikk datteren Vilde Bjerke med.«Henny Moan tilbake ved "De dødes tjern"» i Aftenposten (13. oktober 2007) Nyttårsaften 1971 møtte hun den elleve år yngre Ole Paus, som hun var samboer med 1973–1976 og fikk en sønn med. Ole Paus har sagt at Moan introduserte ham til et etablert kunstnermiljø:

Hun bodde nesten 60 år i «kunstnervillaen» Bjerkelundsveien 45 i Bærum, i en bolig hun delte med både André Bjerke og Ole Paus, og der også Jens Bjørneboe bodde hos henne og Paus i 1970-årene.Selger kunstnervilla i Bærum Bjørneboe var André Bjerkes fetter, og hans andre ektefelle Tone Bjørneboe hadde også tidligere vært kjæreste med Bjerke.

Priser og utmerkelser
I 2020 ble Moan utnevnt til kommandør av St. Olavs Orden «for sin fremragende innsats for norsk kunst- og kulturliv».

I årenes løp mottok hun også følgende priser og utmerkelser:

 Statens kunstnerstipend
 Oslo bys kulturstipend
 Æresmedlem i Norsk Skuespillerforbund.
 Aase Byes ærespris 2006
 Nordprofilprisen 2007
 Amandakomiteens ærespris 2010
 Kommandør av St. Olavs orden 2020

 Filmografi 

  Barn av solen – Kari
  Litet bo – Li
 1956 På solsiden – Wenche, Hartvigs søster
 1956 Sju vackra flickor – Sonja Lund
  Ni liv – Agnes
  De dødes tjern – Liljan Werner
 1958 Pastor Jarman kommer hjem – Lilly
 1958 Ut av mørket
  Herren og hans tjenere – Menighetssøster
  Omringet – Frimanns kjæreste
  Gengangere – Regine Engstrand
 1962 Kalde spor – Ragnhild
 1962 Velkomstmiddag – Cecilia
  Klokker i måneskinn – Skuespillerinnen
  Falne engler – Jane Banbury
 1966 Leke med ilden – Sønnens kone
 1966 Rosmersholm – Rebecca West
  Musikanter – Tora, tannlegefrue
  Taxi – Eva Donizetti (TV-serie, episoden «Det lukkede rom»)
  Benoni og Rosa – Edvarda (TV-serie)
 1973 Når vi døde vågner – Irene von Satow
  Hedda Gabler – Fru Elvsted
  Øyeblikket – Stine
  Blindpassasjer – Leda (TV-serie)
 1978 Gengangere – Fru Helene Alving
  Rallarblod – Skinnfellmarja
 1979 Tante Ulrikke – Tante Ulrikke
  Papirfuglen – Arkadina
  Sigrid Undset - et kvinneliv
  Kristin Lavransdatter – Ragnfrid
 1995 Amalies jul – Frøken Gran (TV-serie)
  Spor – Dame (Kortfilm)
  Barbara – Magdalene
 1997 Livets dans (Stemme)
  Thranes metode – Thranes mor
  En stein i veien (Kortfilm)
 2003 Tur & retur – Bestemor
  Siste stopp – Rakel (Kortfilm)
  O' Horten – Svea
  Orkestergraven – Johanne (TV-serie)
 2010 Kommandør Treholt & Ninjatroppen – Fortellerstemmen
  Vincent – Signe (Kortfilm)

 Referanser 

 Eksterne lenker 

 Henny Moan - Store norske leksikon
 Henny Moan - Norsk biografisk leksikon


Kategori:Norske skuespillere
Kategori:Lokalpolitikere i Bærum
Kategori:Ap-politikere i Akershus
Kategori:Amandaprisen 2010
Kategori:Amandakomiteens Ærespris
Kategori:Kommandører av St. Olavs Orden
Kategori:Personer fra Alta kommune